钦定古今图书集成/历象汇编/庶征典/第068卷 > 唐
## 钦定古今图书集成/历象汇编/庶征典/第068卷 > 唐

### 高祖武德元年七月庆云见九月景云见

按《唐书高祖本纪》不载。　按《册府元龟》，“武德元年七
月，京师庆云见，九月，益州上言景云见。”

武德二年，“庆云叠见。”

按：《唐书高祖本纪》不载。　按《册府元龟》，“二年闰二月，
沁州上言庆云见。九月，合州言庆云见，又梓州言景
云见。十月，河州言庆云见。”

武德四年，“庆云见。”

按：《唐书高祖本纪》不载。　按《册府元龟》，“四年四月，庆州言庆云见。六月，坊州言庆云见。”

武德五年，“庆云见。”

按《唐书高祖本纪》不载。　按《册府元龟》，五年正月，代
州言“庆云见。”

武德六年，“庆云见。”

按：《唐书高祖本纪》不载。　按《册府元龟》，“六年，益州言
庆云见。”

武德九年，“庆云见。”

按《唐书高祖本纪》不载。　按《册府元龟》，九年七月，“幽
州庆云见，徐州言庆云见。”

### 太宗贞观五年庆云见

按《唐书太宗本纪》不载。　按《册府元龟》，“贞观五年二
月，巂州庆云见。”

贞观十一年，黄气际天。

按《唐书太宗本纪》不载　按《五行志》，“贞观十一年七
月癸未，黄气际天，大雨，穀水溢入洛阳宫，深四尺，坏
左掖门，毁官寺十九，洛水漂六百馀家。”

贞观十五年，庆云见。

按：《唐书太宗本纪》，不载。　按《册府元龟》，“十五年六月
庚子，商州言庆云见。七月丁亥，灵州言景云见。八月，
嘉州、抚州各言庆云见。十一月，幽州言五色云见。
贞观十六年庆云见。”

按：《唐书太宗本纪》不载。　按《册府元龟》，“十六年正月，
宣州言庆云见，七月，温州各言景云见，十一月，箕州
言景云见，湖州言庆云见。”

贞观十七年，青气绕东宫。

按《唐书太宗本纪》，不载。　按《五行志》：十七年四月，立
晋王为太子，青气绕东宫殿。始册命而有祲，不祥。
按《册府元龟》，“贞观十七年五月，润州言庆云见，湖州
言庆云见；闰六月，柳州言庆云见；七月，鄜州言景云
见；九月，魏州言庆云见；十一月，滁州言景云见，永州
言庆云见。”

贞观十八年，青黑气亘天，庆云见。

按《唐书太宗本纪》。不载　按《五行志》。“十八年六月壬
戌。有青黑气。广六尺。贯于辰戌。其长亘天。”

按：《册府元龟》，十八年“正月，巂州言庆云见。六月，瀛州
言庆云见。七月壬午，滁州言景云见。八月，商、宋、兰、邓、
雒五州言景云见，曹、雒二州言景云见。十月，潞州言
景云见。十一月，湖州言庆云见。”

贞观十九年，庆云见。

按《唐书太宗本纪》不载。　按《册府元龟》，十九年十一
月，“费州言庆云见。”

贞观二十年，黄云际天，庆云见。

按《唐书太宗本纪》不载　按《五行志》，“二十年闰三月
己酉。有黄云阔一丈。东西际天。”黄为土功。

按：《册府元龟》：“二十年二月，潮州言庆云见，德州言景
云见；景戌，冀州言景云见。五月，襄州言庆云见。七月，
安州言庆云见，谷州言景云见，叠州言五色云见。
贞观二十一年，庆云见。”

按：《唐书太宗本纪》，不载。　按《册府元龟》，二十一年“四
月，易州言庆云见。六月，昭州言景云见；壬申，亳、宋二
州各言庆云见；怀、荆二州言景云见；辛酉，赵州言庆
云见。七月，怀、襄、同、凤、泸、宋、亳、蓬、绥等州言庆云见。八
月，绥州言庆云见。九月，岷州言庆云见，开州言景云
见。十月戊戌，绥州言景云见。”

贞观二十二年，“庆云见。”

按：《唐书太宗本纪》，不载。　按《册府元龟》，二十二年“二
月，原州言景云见。六月，循州言景云见；七月，襄州言
庆云屡见，定襄都督府言庆云见。八月，昭州言庆云
见。九月，晋州言庆云见，巴州、沂州皆言庆云见。十二
月，绛、绵、代、潞州并言庆云见。闰十二月，朗州言庆云
见。”

贞观二十三年，“庆云见。”

按《唐书太宗本纪》不载。　按《册府元龟》，二十三年三
月，“代州言庆云见。”

### 中宗景龙元年赤气竟天

按《唐书。中宗本纪》。不载　按《旧唐书天文志》。景龙元
年九月十八日。有赤气竟天。其光烛地。

景龙二年，赤气际天。

按《唐书中宗本纪》不载　按《五行志》，“景龙二年七月
癸巳。赤气际天，光烛地，三日乃止。”赤气血祥也。

### 睿宗景云元年庆云见

按《唐书睿宗本纪》，不载。　按《册府元龟》，“唐隆元年六
月甲辰即位，大赦天下，是日，庆云见于东方。丙午，扬
州上言庆云见。七月己巳，册元宗为皇太子，是日有
景云之庆，改元为景云元年。”

### 太极元年紫气见日上

按《唐书睿宗本纪》不载。　按《册府元龟》，“太极元年五
月戊寅，睿宗有事于北郊，是日东南有紫气扶日上。”

### 元宗先天二年庆云见

按《唐书元宗本纪》不载。　按《册府元龟》，“先天二年十月有事于太庙，是日庆云见。”

### 开元八年庆云见

按：《唐书元宗本纪》不载。　按《册府元龟》，“开元八年十
二月，隰州庆云见。”

开元九年，“庆云见。”

按《唐书元宗本纪》不载。　按《册府元龟》，“九年十月，洪
州庆云见。”

开元十一年长至日，有云迎日，有黄白冠珥。

按《唐书元宗本纪》，不载。　按《册府元龟》，十一年十一
月癸酉，日长至，太史奏曰：“平明阴云祁寒，及其日出，
有云迎日，又有祥风至，须臾日出，有黄白冠，及日南
有珥。臣谨按《黄帝占》云：‘冬至之日，阴云祁寒，来岁大
稔，人安，五谷丰熟’。又曰：‘风不及地，和缓而来，谓之祥
风。王者德至于天，则祥风起，日冠且珥，人主有嘉，并
太《平之嘉》应，臣请宣付所司’。”许之。

开元十二年，“庆云见。”

按：《唐书元宗本纪》不载。　按《册府元龟》，“十二年五月，
溱州庆云见。六月景申，光州五色云见。十月，合州庆
云见。”

开元十三年，五色云见。

按《唐书元宗本纪》，不载。　按《册府元龟》，十三年五月
戊戌，以亲制《西岳碑》示百寮。有五色云见于前。　又
按《册府元龟》：十三年十一月己丑，日南至，上备法驾
登山至斋室。其夕阴雾惨烈，劲风四起，裂幕折柱，寒
气切骨。上露立祈请，仰天自誓曰：“某身有过，请即降
罚；万人无福，亦请某为当罪。”应时风雨止，天地清晏，
日气和煦。及升坛，休气四塞。登歌奏乐，有祥风自南
而至，丝竹之声，飘若天外。及禅社首，五色云见，日重
轮。及还山，下之斋宫，有庆云随马，祥风绕路。时中书
令张说等蹈舞拜贺，帝曰：“朕以薄德，恭膺大宝。云物
休洽，皆是辅弼之力。君臣相保，勉副天心，长如今日，
不敢矜怠。”说等又奏曰：“圣心诚恳，昨夜斋”居，则息风
反雨；今朝封祀，则天清日暖。复有祥风动乐，卿云引
燎。灵迹盛事，自古未闻。陛下又思慎终如初，长福万
姓，天下幸甚。

开元十四年，“庆云见。”

按《唐书元宗本纪》不载。　按《册府元龟》，“十四年八月，
梓州言庆云见；十二月癸丑，申州言庆云见。”

开元十五年，“庆云见。”

按《唐书元宗本纪》不载。　按《册府元龟》，“十五年八月
丁丑，资州言庆云见。十月，简州言庆云见。”

开元十六年，庆云见，长至日，黄云扶日。

按《唐书元宗本纪》，不载。　按《册府元龟》，十六年七月，
庆云见于仙州叶县。十一月日南至，帝御含元殿受
朝贺，太史奏“黄云扶日，请付有司。从之。”

开元十八年，“庆云见。”

按《唐书元宗本纪》，不载。　按《册府元龟》，“十八年五月
辛丑，徐州奏庆云见。六月甲申，沁州奏月抱瑞彩，扬
光五色。乙酉，鄂州奏景云见。”

开元十九年，紫气覆地，黄云见于西方。

按《唐书元宗本纪》，不载。　按《册府元龟》，“十九年二月
癸未，皇太子鸿等奏曰：‘昨正月二十七日，伏见陛下
于兴庆宫亲耕三百馀步。既而青光紫气覆地。八月
辛巳，上降诞之日，有黄云三道，见于西方’。”

开元二十二年，“庆云见。”

按：《唐书元宗本纪》不载。　按《册府元龟》，“二十二年五
月，河州庆云见。八月，幽州奏，千秋节日有庆云见。”
开元二十三年，庆云见。

按：《唐书元宗本纪》，不载。　按《册府元龟》，二十三年二
月“己酉，安州庆云见。五月癸未，晋州庆云见。六月丙
戌，文州庆云见。九月乙丑，楚州庆云见。十一月，楚州、
陵州、会州并言庆云见。”

开元二十四年，“庆云见。”

按：《唐书元宗本纪》不载。　按《册府元龟》，二十四年三
月“辛巳，沂州庆云见，壬午，台州、郓州并言庆云见，乙
酉，荆州、万州并言庆云见。”

开元二十五年，庆云见，日抱戴。

按《唐书元宗本纪》，不载。　按《册府元龟》：“二十五年四
月丁卯，幽州庆云见。八月丁未千秋节，宴群臣于勤
政楼下，太史奏曰：‘今日卯时，有祥云出东方，及其乐
作，非烟烛于西北，巳午之时，日有抱戴。伏以陛下圣
历方永，福履无疆，荐臻瑞霭之符，载洽绕枢之日，臣
等不胜忭跃，请宣付史馆’。”许之。十月庚申，宰臣李林
甫、牛仙客祭南北郊，有瑞气萦坛，祥风拂地。太史奏：
“今日陛下虔报丰稔，昭祭神祗。臣谨候天地清谧，星
辰明朗，初祭则樽俎适陈，祥风拂地；既奠之后，瑞气
萦坛，其风则畅和缓之候，其气乃蓄龙凤之色。臣谨
按：王者德至于天，则祥风起。”又“尧沈璧于河，休气四
塞。伏惟陛下一德驭物，而天祥荐祉，尽皇王之灵贶，
跻苍生于仁寿。请付所司，编入史册。”许之。十二月，泗
州奏“日抱戴开元二十七年庆云见”

按《唐书元宗本纪》，不载。　按《册府元龟》，二十七年七
月“己卯，蒲州刺史韩朝宗奏，新置灵贞观，有庆云见。
壬午，河西陇右节度使萧炤讨吐蕃，大破之，有庆云
见于阵前。请编史册，许之。”

开元二十八年，“庆云见。”

按：《唐书元宗本纪》不载。　按《册府元龟》，二十八年，“陕
州有庆云见。”

开元二十九年，井中涌气成云，有庆云见。

按：《唐书元宗本纪》，不载。　按《册府元龟》，二十九年正
月，亳州刺史郑愿奏，“元元皇帝庙中之井，涌气成云，
五色相映。五月戊寅，有庆云见于亳州真源县之元
元皇帝庙。八月，命有司于兴唐观设斋，自内迎元元
皇帝真容于观。宰臣已下百官悉行香，有庆云见。”

### 天宝元年庆云见

按《唐书元宗本纪》，不载。　按《册府元龟》，“天宝元年正
月癸丑，太史上言，今旦卯时，日有红碧黄气数见，紫
赤云气，润泽鲜明在日上。谨按《瑞应图》，名曰庆云，太
平之应，请编入史册。”许之。

天宝二年，“庆云见。”

按《唐书元宗本纪》。不载。　按《册府元龟》，“二年三月，南
郡奏，所部紫极宫有庆云见。”

天宝五载，庆云捧日。

按《唐书元宗本纪》不载。　按《册府元龟》五载，“五月丙
戌，绛郡上言，姑射山修功德处，有庆云捧日。”

天宝十载庆云见。

按《唐书元宗本纪》，不载。　按《册府元龟》，十载“八月癸
丑，黔中郡紫极宫庆云见。甲寅，雒阳庆云见。十月乙
丑，御朝元阁，有庆云见。上赋诗，群臣毕和。癸酉，丹阳
郡茅山庆云见。十一月长至。太史奏，北方有黑云气，
四方俱有薄黄云，佳气浓厚，又有黄气扶日。十二月，
馀杭郡庆云见，化楼阁势，兼有仙人形像。乙卯，彭城
郡”有庆云见。

天宝十四载，江陵郡紫气见中书省，五色云见，蜀郡
庆云见。

按《唐书元宗本纪》，不载。　按《册府元龟》十四载：三月，
观察使源涓奏：“江陵郡古纪城东有紫气成云，中有
一人，衣白衣，乘云气向上。其时安南招讨使康令谦
及同行军将等同见，臣谨画图奉献，伏望宣示中外，
编诸史册。”从之。八月己亥，中书省五色云见。丙辰，蜀
郡奏庆云九见。

### 肃宗至德元载庆云属天

按《唐书肃宗本纪》，不载。　按《册府元龟》，“肃宗以天宝
十五载七月即位于灵武，改元至德。是年九月三日，
帝降诞之辰，有庆云属天。十一月辛未，长安云气如
衣冠备具，太史奏天下和平之象。”

至德二年，“紫云见太清宫。”

按《唐书肃宗本纪》。不载。　按《册府元龟》，“至德二年十
二月癸亥，帝受国玺。太清宫晨有紫云见。从殿东南
角稍至殿前。”

### 乾元元年景云见

按《唐书肃宗本纪》，不载。　按《册府元龟》，“乾元元年四
月甲寅，帝亲行享庙礼，并祭昊天上帝。礼毕，有景云
见于日之南，自卯至辰，久而方散。”

乾元三年六月，有青气。十一月，庆云见。

按《唐书肃宗本纪》不载。　按《五行志》，“乾元三年六月
昏，西北有青气。”

按《册府元龟》：三年十一月景寅，左金吾卫大将军王
晟奏，“明凤门有庆云自栏杆上起，盘旋纷郁，光彩明
耀，门官皆睹焉。”

### 上元二年白气贯昴冬至有云迎日

按《唐书肃宗本纪》，不载。　按《旧唐书天文志》：上元二
年，制去上元之号，单称元年。其年建子月，有白气从
北来贯昴。司天监韩颖奏曰：“昴毕为天纲，白气兵丧。
掩其星，大破胡王。”

按《册府元龟》：“上元元年建子月戊戌冬至，有云迎日，
日扬光。”司天监韩颖奏，“谨按《春秋感精符》，南至有云
迎日，年丰之象。”

### 宝应元年四月代宗即位庆云见八月赤光亘天

按《唐书》代宗本纪，不载　按《五行志》，宝应元年八月
庚午夜。有赤光亘天。贯紫微。渐移东北。弥漫半天。
按《册府元龟》，代宗宝应元年四月己巳即位，其日有
庆云见。初帝至飞龙厩，座前有紫云见，云中有三白
鹤徊翔。又有喜鹊鸣。及将即位，仗卫宿设。夜分云雾
四合，不辨咫尺。既晓，朝呼万岁。天地清朗。非烟满空，
黄气抱日，咸以为圣感。五月，商州上言“庆云见。”

### 代宗大历二年有白气黑气赤气

按《唐书代宗本纪》，不载。　按《五行志》：“大历二年七月
甲戌，日入时，有白气亘天。十二月戊戌，黑气如尘，弥
漫于北方。”黑气，阴沴也。

按《旧唐书天文志》：“大历二年七月丙寅申时，有青赤气长四十馀尺，见日旁。久之乃散。十二月，赤气长二
丈，亘日上。甲戌酉时，白气亘天。”〈按新旧唐书志所载互异故并存之〉
大历三年，“五色云见。”

按《唐书代宗本纪》。不载。　按《册府元龟》，“大历三年十
月，太原府上言，五色云见。”

大历四年，“庆云见。”

按《唐书代宗本纪》不载。　按《册府元龟》，“四年六月，庆
云见于西郊。”

大历五年，庆云见，有白气。

按《唐书代宗本纪》。不载。　按《五行志》。“五年五月甲申。
西北有白气亘天。”

按：《旧唐书天文志》：“五年四月甲申，西北方白气竟天。
六月甲寅，白气出西方，竟天。”

按：《册府元龟》：“大历五年四月癸巳，广州、越州并言庆
云见；丁未，台州言庆云见。五月己巳，石州上言五色
云见。”

大历六年，“庆云见。”

按：《唐书代宗本纪》不载。　按《册府元龟》，“六年七月己
丑，道州上言五色云见。九月丁酉，沂州上言，庆云见。”
“大历七年，庆云见。”

按《唐书代宗本纪》不载。　按《册府元龟》，七年六月丁
亥，“蔡州言庆云见，是岁大稔。”

大历八年，有气竟天。

按《唐书代宗本纪》。不载。　按《旧唐书天文志》。“八年七
月庚寅酉时。有气三道竟天。”

大历九年，“庆云见。”

按《唐书代宗本纪》不载。　按《册府元龟》，九年十二月
“丁亥，婺州上言庆云见。”

大历十年月，上有白气。

按《唐书代宗本纪》，不载　按《旧唐书天文志》，“十年十
二月甲子夜，东方月上有白气十馀道，如匹帛，贯五
车、东井、舆鬼、觜、参、毕、柳、轩辕，三更后方散。”

大历十二年，“庆云见。”

按《唐书代宗本纪》不载。　按《册府元龟》，十二年十月
“乙酉，潭州上言庆云见。甲午，睦州上言，桐庐县五色
云见。”

大历十四年五月，德宗即位，“庆云见。”

按《唐书德宗本纪》不载　按《唐会要》，十四年闰五月，
泽州奏庆云。诏曰“时和为嘉祥。”

### 德宗贞元二年有赤气

按《唐书德宗本纪》不载。　按《五行志》，“贞元二年十一
月壬午，日没，有赤气出于黑云中，亘天。”

贞元七年，祥云见。

按《唐书德宗本纪》不载。　按《册府元龟》，“贞元七年八
月，同州言祥云见。”

贞元十年，“庆云见。”

按《唐书德宗本纪》不载。　按《册府元龟》，十年五月，“连
州言庆云见。”

贞元十二年，赤气冲北斗。

按《唐书德宗本纪》。不载　按《五行志》。“十二年九月癸
卯夜。有赤气如火。见北方。上至北斗。”

贞元十四年，润州有白气、黑气交。

按《唐书德宗本纪》。不载。　按《五行志》。“十四年。润州有
黑气如堤。自海门山横亘江中。与北固山相峙。又有
白气如虹。自金山出。与黑气交。将旦而没。”

贞元十五年，“庆云见。”

按《唐书德宗本纪》不载。　按《册府元龟》，“十五年七月，
凤翔府鸡足山庆云见。”

贞元二十年。九月庚辰。甲夜。有白气八。东西际天
按《唐书德宗本纪》。不载　按五行志云云。

### 宪宗元和四年天有臭气

按《唐书宪宗本纪》。不载　按《五行志》。“元和四年十月
壬午。天有气如烟。臭如燔皮，日昳大风而止。”

### 穆宗长庆元年日抱珥五色

按《唐书穆宗本纪》，不载。　按《册府元龟》，“长庆元年正
月，帝飨太庙，礼毕，出朱雀门，中路日抱珥五色。宰臣
萧俛等率两省供奉官称贺于马前。”

### 敬宗宝历元年有赤气

按《唐书敬宗本纪》。不载　按《五行志》。“宝历元年十二
月乙酉夜。西北有雾起。须臾遍天。雾止有赤气。或浅
或深。久而乃散。”

### 文宗太和元年有赤气见

按《唐书文宗本纪》。不载。　按《五行志》。“太和元年四月
庚戌。北方有赤气。中有数白气间之。六月乙卯夜。西
北有赤气。八月癸卯。京师见赤气满天。”

《太和》二年，赤气见。

按《唐书文宗本纪》。不载　按《五行志》。“二年闰三月乙
卯。北方有赤气如血。”

太和三年八月，西方有白气如柱。

按《唐书文宗本纪》不载。　“按《五行志》”云云。

黑气如带。东西际天。

太和六年，庆云见。

按《唐书文宗本纪》不载。　按《册府元龟》，“太和六年七
月，河阳、东川并奏庆云见。八月，广州奏，六月二日庆
云见。”

太和七年十月己酉，西方有白气如柱者三。

按《唐书文宗本纪》不载。　“按《五行志》”云云。

### 懿宗咸通十四年僖宗即位黑气见

按《唐书僖宗本纪》。不载　按《五行志》，咸通十四年七
月，僖宗即位。是日黑气如盘。自天属含元殿庭。

### 僖宗中和二年赤气见

按《唐书僖宗本纪》。不载。　按《五行志》，“中和二年七月
丙午夜，西北方赤气如绛际天。”

### 广明元年四月甲申东都有云气西北大风随之

按《唐书僖宗本纪》不载。　按《五行志》云云。

### 光启二年有白气

按《唐书僖宗本纪》不载。　按《五行志》，“光启二年四月，
有白气头黑如发，自东南入于扬州灭。”

### 昭宗光化二年白气见

按《唐书昭宗本纪》。不载。　按《五行志》。“光化二年三月
己巳。日中有白气亘天。自东西贯于东北。”

### 天复元年西方白气冲天

按《唐书昭宗本纪》不载。　按《五行志》，天复元年八月
己亥，西方有白云如履底，中出白气如匹练，长五丈，
上冲天，分为三，彗头下垂。占曰：“天下有兵。白者战祥
也。”